**Тэма:** Зычныя гукі [т] — [ц']

**Мэты:** замацоўваць веды вучняў пра зычныя гукі [т] — [ц’], іх абазначэнне на пісьме; фарміраваць уменні адрозніваць на слых мяккі гук [ц’], перадаваць словы з [ц’] на пісьме; назіраць за словамі, якія ў беларускай і рускай мовах адрозніваюцца ў вымаўленні гукамі [т] — [т’]; узбагачаць слоўнікавы запас вучняў; развіваць уменне вызначаць паслядоўнасць гукаў у словах, фанематычны слых, звязнае вуснае маўленне, мысленне, памяць; выхоўваць добрыя адносіны да родных, блізкіх, жаданне дапамагаць птушкам.

**Ход урока**

1. **Арганізацыйны момант**

– Для таго, каб добра працаваць і не ленавацца, давайце разам прачытаем верш:

Лянота, лянота,

Ідзі ў балота,

У лесе схавайся,

Да нас не чапляйся.

1. **Праверка дамашняга задання. Пр. 44.**

* Якія літары вы ўставілі ў словы? Як абазначаецца мяккасць гука [ц’] на пісьме?
* Раскажыце правіла правапісу т-ц.

**3. Чыстапісанне**

ссс ст сц сцю сце сці сця

*сцюжа сцюдзёны сцежка*

*Тлумачэнне сэнсу слоў:*

Сцюжа (холод) — моцны холад, мароз.

Сцюдзёны (холодный) — які мае нізкую ці адносна нізкую тэмпературу; халодны.

Сцежка — вузкая, пратаптаная людзьмі або жывёламі дарожка.

*Увядзенне слова ў словазлучэнні і сказы:*

Сцежка (якая?) шырокая, вузкая, лясная, доўгая, кароткая, вясковая.

Сцежка (што робіць?) бяжыць, цягнецца, перасякае, ідзе, спяшаецца.

*Скорагаворка:*

Бяжыць сцежка, з ёю

бяжым і мы з табою.

Назавіце словы з гукам [т], [ц'].

Твар, с.юдзёны, у, ве..ер, дзьме.

Складзіце са слоў сказ. Устаўце прапушчаныя літары.

**4. Моўная размінка.**

Це-це-це, це-це-це – еду я ў … (малюнак “карэта”) карэце.

Це-це-це, це-це-це – тата ў … (малюнак “самалёт”) самалёце.

Це-це-це, це-це-це – Света ў … (малюнак “ракета”) ракеце.

Эй-эй-эй – гавары хутчэй!

**5. Замацаванне вывучанага**

**5.1. Калектыўная праца**

На дошцы запісаны верш:

Зранку чутны мала.ок,

так шчыруе мала хто.

Прыпявае:

— Шпок-шпак,

будзеш ме..ь ква..эру, шпак.

— Прачытайце верш. (Настаўнік тлумачыць дзецям, што шчыруе - рус. усердствует.) Устаўце т або ц. Падкрэсліце ц разам з наступнай літарай адной рыскай, а т разам з наступнай літарай — дзвюма. Якое слоўнікавае слова сустрэлася ў вершы? Для чаго робяць шпакоўні? Якім яшчэ птушкам людзі дапамагаюць рабіць жыллё?

**5.2. Практ. 46**

Для шпака дзе..і робя..ь буслянка

Для сінічак лю..і майструю..ь шпакоўня

Гняздо бусла — гэта.... сінічнік

— Дапоўніце сказы словамі. Якую літару трэба ўставіць у слова? Які гук абазначае прапушчаная літара? Запішыце другі сказ. Як трэба клапаціцца аб птушках?

6. **Фізкультхвілінка**

**7. Гульня ў перакладчыкаў.**

- Давайце праверым, як добра вы ведаеце назвы птушак. Я называю па-руску, а вы перакладаеце на беларускую мову.

Птушкі - птицы

Бусел - аист

Шпак - скворец

Жаўрук - жаворонок

Качка - утка

Цецярук - тетерев

Глушэц - глухарь

Грак - грач

Пліска - трясогузка

Жораў – журавль

Зязюля - кукушка

**8. Падабраць у словазлучэннях патрэбныя словы. Змяніць іх, як патрабуе сэнс.**

Літары ў … (канверт),

кветкі ў … (алфавіт),

пісьмо ў … (букет),

васількі ў … (куст),

парэчкі на … (жыта).

**9. Дапоўніць сказы** словамі, якія падыходзяць па сэнсе.

Перапёлкі спяваюць у … . Дзеці мараць аб касмічным … . Торф здабываюць на … .

(балота, жыта, палёт).

Запісаць першы сказ пад дыктоўку.

**10. Выберыце патрэбныя літары**, каб словы былі напісаны без памылак. Словы апошняга радка верша падзяліце на склады.

Гэта праўда, што на све(т, ц)е

Ёсць яшчэ такія дзе(ц, т)і,

Што не ўмею(ц, т)ь малява(ц, т)ь,

Шы(т, ц)ь, ляпі(ц,т)ь і майстрава(т, ц)ь ?

**11. Самастойная работа па варыянтах.**

В. 1 С..юдзёны, ве..ер, ха..а, вадзі..ель, ..раўка, с..удзень, ..элефон, бяжы..ь, дзя..ел.

В. 2 Кус..ік, бра.., бра..ік, зрабі..ь, ..аполя, дзя..ел, жы..а, .іле.., біле..ік.

**12.** **Падвядзенне вынікаў**

* Як абазначаецца цвёрдасць гука [т] на пісьме? Назавіце словы з гукам [т]. Як абазначаецца мяккасць гука [ц’] на пісьме? Назавіце словы з гукам [ц’].

**13. Рэфлексія**

Ацаніце сваю работу на ўроку.

Я даведаўся …

Я зразумеў, што …

Я навучыўся …

Я змог …

А яшчэ я хачу …